《野人居为吴中行作》
明代·溥洽

桑抽稚绿麦生歧，男女新年解谷丝。老至已怜同甲少，业成未觉见丁迟。

槿篱日薄鸡豚散，花邬春深燕雀知。却怪闲情消不尽，据床长咏《竹枝词》。

作者简介：（1346—1426）明僧。浙江山阴人，字南洲，俗姓陆。出家于普济寺。研习佛经，旁通儒学，工诗文。洪武二十二年召为僧录司右讲经。永乐初为右善世，曾被诬左迁。仁宗时乞居南京报恩寺养老。有《雨轩集》。